**H O T Ă R Â R E**

**privind aprobarea Statutului Județului Cluj, actualizat**

Consiliul Judeţean Cluj întrunit în şedinţa ordinară;

Având în vedere Proiectul de hotărâre înregistrat cu nr. 10 din 11.01.2022 pivind aprobarea Statutului Județului Cluj, actualizat, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 47083 din 30.12.2021; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 911 din 10.01.2022 şi de Avizul cu nr. 47083/2021 din 13.01.2022 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de prevederile anexei nr. 1 la Ordinul Ministrului Dezvoltării, Lucrărilor Publice și Administraţiei nr. 25/2021 pentru aprobarea modelului orientativ al statutului unităţii administrativ-teritoriale, precum şi a modelului orientativ al regulamentului de organizare şi funcţionare a consiliului local, cu modificările ulterioare;

Luând în considerare prevederile:

* art. 2, ale art. 3 alin. (2), ale art. 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 12, ale art. 123 – 140, ale art. 142 -156, art. 215 și ale art. 220 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile art. 104, ale art. 173 alin. (1) lit. f), ale art. 289 și ale anexei nr. 1 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

În temeiul competențelor stabilite prin art. 182 alin. (1) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ş t e:**

**Art. 1. (1)** Se aprobă Statutul Județului Cluj, actualizat, cuprins în **anexa** care face parte integrantă din prezenta hotărâre.

**(2)** Statutul Județului Cluj aprobat conform alin. (1) se poate modifica şi completa, prin hotărâre, în funcţie de modificările apărute la nivelul elementelor specifice cuprinse în acesta.

**(3)** Inventarul bunurilor aparținând domeniului public al Județului Cluj se actualizează în conformitate cu prevederile art. 289 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.

**Art. 2**. La data comunicării prezentei hotărârii se abrogă:

* Hotărârea Consiliului Judeţean Cluj nr. 138/2003 privind aprobarea Statutului Judeţului Cluj, modificată prin Hotărârea Consiliului Judeţean Cluj nr. 221/2005;
* Hotărârea Consiliului Judeţean Cluj nr. 89/2011 privind instituirea titlului de Cetăţean de Onoare al Judeţului Cluj „Clujean de onoare”.

**Art. 3**. Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Administrație și Relații Publice.

**Art. 4.** Prezenta hotărâre se comunică direcţiilor din cadrul aparatului de specialitate al Consiliului Judeţean Cluj, precum şi Prefectului Judeţului Cluj şi se aduce la cunoştinţă publică prin afișare la sediul Consiliului Județean Cluj şi pe pagina de internet “[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 1 din 20 ianuarie 2022**

*Prezenta hotărâre a fost adoptată cu 34 de voturi “pentru”, fiind astfel respectate prevederile legale privind majoritatea de voturi necesară.*